เป็นร้านที่เจอบังเอิญจาก wongnai เนื่องจากจะไปพัทยาแล้วรถติดมว้ากกก จนเที่ยงแล้ว ก็ไม่ไปถึงไหน ท้องว่างเริ่มหงุดหงิด เลยเปลี่ยนเป้าเป็นร้านข้างทาง search เจอร้านนี้ 

วิธีไปร้านถ้าวิ่งอยู่บนมอเตอร์เวย์ให้ชิดซ้ายแล้ววนไปทางที่เขียนว่าไปแหลมฉบัง พอวนไปแล้วซัก 2 กิโลจะมีทางกลับรถ ก็กลับรถมา อีก 3-4 ร้อยเมตรเลี้ยวซ้ายเข้าซอย จะมีร้านที่เป็นบ้านทรงไทย 2 ชั้นตั้งเป็นโอเอซิสอยู่ท่ามกลางความร้อน ฝุ่นควันและรถบรรทุก (คือรถบรรทุกเยอะมากก เพราะเป็นทางไปแหลมฉบัง)

อาหารเป็นอาหารไทย รสชาติดีทุกอย่างที่สั่ง ไม่ได้สั่งไก่อบที่เป็นจานเด็ด เพราะอยากกินไรแซ่บๆ มากกว่า ชอบมากสุดคงเป็นแกงส้มชะอมกุ้ง น้ำแกงส้มนี่มันสุดยอด ซดไปหลายถ้วย มีแค่หม้อนี้กับข้าวเปล่าก็ฟิน

ในร้านมีบ่อน้ำมีปลาคาร์ฟ มีต้นไม้ บรรยากาศร่มรื่นมาก เหมือนร้านไทยๆ สมัยก่อน มีห้องแอร์อีกต่างหาก น่าจะเป็นร้านที่ดีที่สุดร้านนึงแถวแหลมฉบัง (มั้ง ไม่สนิทกับแถวนี้) 

ราคาอาหารกลางๆ กินไป 4 อย่าง ไม่มีแอลกอฮอล์ 1,200 กว่าบาท 